CELEX: 42008X1230(02)
Language: lt
Date: 1230595200000
Title: Jungtinių Tautų Europos ekonomikos komisijos (JT/EEK) taisyklė Nr. 102. Suvienodintos nuostatos dėl: I. Trumpųjų sukabinimo įtaisų (TSĮ) tvirtinimo, II. Transporto priemonių tvirtinimo, atsižvelgiant į patvirtinto TSĮ tipo įrengimą

30.12.2008   
            
            
               LT
            
            
               Europos Sąjungos oficialusis leidinys
            
            
               L 351/44
            
          
   Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT/EEK dokumento TRANS/WP.29/343 versiją, kurią galima rasti: http://www.unece.org/trans/main/wp29/wp29wgs/wp29gen/wp29fdocstts.html.
   Jungtinių Tautų Europos ekonomikos komisijos (JT/EEK) taisyklė Nr. 102. Suvienodintos nuostatos dėl:
   
               I.
            
            
               Trumpųjų sukabinimo įtaisų (TSĮ) tvirtinimo,
            
         
               II.
            
            
               Transporto priemonių tvirtinimo, atsižvelgiant į patvirtinto TSĮ tipo įrengimą
            
         Įsigaliojimo data: 1996 m. gruodžio 13 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Apibrėžtys
         I DALIS
   
               3.
            
            Patvirtinimo paraiška
         
               4.
            
            Patvirtinimas
         
               5.
            
            Specifikacijos
         
               6.
            
            Trumpojo sukabinimo įtaiso tipo pakeitimas ir išplėtimo patvirtinimas
         
               7.
            
            Gamybos atitiktis
         
               8.
            
            Baudos už gamybos neatitiktį
         
               9.
            
            Visiškai nutraukta gamyba
         
               10.
            
            Už patvirtinimo bandymus atsakingų technikos tarnybų ir administravimo padalinių pavadinimai ir adresai
         II DALIS
   
               11.
            
            Patvirtinimo paraiška
         
               12.
            
            Patvirtinimas
         
               13.
            
            Patvirtinto trumpojo sukabinimo įtaiso įrengimo reikalavimai
         
               14.
            
            Transporto priemonės tipo pakeitimai ir išplėtimo patvirtinimas
         
               15.
            
            Gamybos atitiktis
         
               16.
            
            Baudos už gamybos neatitiktį
         
               17.
            
            Visiškai nutraukta gamyba
         
               18.
            
            Už patvirtinimo bandymus atsakingų technikos tarnybų ir administravimo padalinių pavadinimai ir adresai
         PRIEDAI
   
               I priedas —
            
            Pranešimas (I dalis)
         
               II priedas —
            
            Pranešimas (II dalis)
         
               III priedas —
            
            Patvirtinimo ženklo pavyzdys
         
               IV priedas —
            
            Bandymų ir eksploatacinių charakteristikų reikalavimai
         1.   TAIKYMO SRITIS
   1.1.   Ši taisyklė taikoma N2, N3, O3 ir O4 kategorijų transporto priemonėms.
   2.   SĄVOKŲ APIBRĖŽTYS
   2.1.   Šioje taisyklėje:
   2.1.1.   trumpasis sukabinimo įtaisas (toliau – TSĮ) – įtaisas, kuriuo automatiškai užtikrinamas pakankamas atstumas tarp vilkikų ir priekabų kėbulų, kai šiems judant kampu tarp jų būtinas didesnis tarpas. Ši taisyklė netaikoma sukabinimo įtaisams, kuriuose nenumatyta ilgio ir (arba) kampo reguliavimo galimybė;
   2.1.2.   įtaiso patvirtinimas – toliau I dalyje nustatytus reikalavimus atitinkančio trumpojo sukabinimo įtaiso tipo patvirtinimas;
   2.1.3.   transporto priemonės patvirtinimas – transporto priemonės patvirtinimas atsižvelgiant į patvirtinto trumpojo sukabinimo įtaiso įrengimą;
   2.1.4.   transporto priemonės tipas – transporto priemonės, nesiskiriančios pagal šiuos esminius kriterijus:
   2.1.4.1.   trumpojo sukabinimo įtaiso gamyklinę markę ir tipą;
   2.1.4.2.   transporto priemonių ilgį ir plotį;
   2.1.4.3.   transporto priemonių masę;
   2.1.4.4.   trumpojo sukabinimo įtaiso tvirtinimo vietas;
   2.1.4.5.   transporto priemonės aprašą (pvz., sunkvežimis, traktorius, priekaba, puspriekabė, priekaba, kurios ašis sutampa su jos sunkio centru);
   2.1.4.6.   vairavimo įrangą (pvz., papildoma vairavimo įranga, priekaboje įrengta vairavimo įranga).
   2.1.5.   trumpojo sukabinimo įtaiso tipas – įtaisai, nesiskiriantys pagal šiuos esminius kriterijus:
   2.1.5.1.   įtaiso gamyklinę markę ir tipą;
   2.1.5.2.   veikimo principą;
   2.1.5.3.   tvirtinimo prie transporto priemonių būdus;
   2.1.5.4.   bendrus matmenis, esant mažiausiam ir didžiausiam pailgėjimui;
   2.1.5.5.   ribinius veikimo kampus;
   2.1.5.6.   kinematines charakteristikas, susijusias su sujungimo kampais;
   2.1.6.   Automatinis sukabinimas Sukabinimas yra automatinis, jei atbulinės vilkiko eigos link priekabos pakanka sukabinimo įtaisui visiškai ir tinkamai sujungti, kad jis būtų sujungtas automatiškai ir kad tinkamas saugos įtaisų sukabinimas būtų akivaizdus be jokio pašalinio įsikišimo.
   
      I DALIS
   
   TRUMPOJO SUKABINIMO ĮTAISO PATVIRTINIMAS
   3.   PATVIRTINIMO PARAIŠKA
   3.1.   TSĮ patvirtinimo paraišką pateikia TSĮ gamintojas arba jo tinkamai įgaliotas atstovas.
   3.2.   Prie paraiškos pridedama:
   3.2.1.   trimis egzemplioriais – išsamus TSĮ aprašas ir tam tikro mastelio TSĮ brėžiniai su nurodytais visais matmenimis ir įrengimo būdu. Pateiktų dokumentų turi pakakti, kad kompetentinga institucija galėtų įsitikinti, jog TSĮ veiks patikimai ir saugiai;
   3.2.2.   TSĮ tipo, kurį norima patvirtinti, pavyzdys;
   3.2.3.   „blogiausią atvejo“ sąlygą atitinkantis transporto priemonių su įrengtais TSĮ, kuriuos norima patvirtinti, junginys parenkamas kartu su technikos tarnyba, atsakinga už patvirtinimo bandymus, atsižvelgiant į tokius aspektus kaip pakaba, didžiausia leidžiama masė ir matmenys, važiuoklės bazė, ašių kiekis ir padėtis, kraštinės trumpojo sukabinimo įtaiso padėtys. Technikos tarnybai pareikalavus, pateikiamas daugiau kaip vienas transporto priemonių junginys.
   3.3.   Kompetentinga institucija, prieš suteikdama tipo patvirtinimą, patikrina, ar imtasi tinkamų priemonių veiksmingai gamybos atitikties kontrolei užtikrinti.
   4.   PATVIRTINIMAS
   4.1.   Tipo patvirtinimas taikomas visoms dalims, kurių reikia trumpojo sukabinimo įtaiso įrengimui ir saugiam veikimui (pvz., dalims, kurias veikia vilkimo ir (arba) vairavimo jėgos ir kurios tvirtinamos prie vilkiko arba priekabos važiuoklės, ir kontrolės sistemoms).
   4.2.   Jei pagal šią taisyklę patvirtinimo tikslais pateiktas TSĮ atitinka 5 punkto reikalavimus, TSĮ tipui būtina suteikti patvirtinimą.
   4.3.   Kiekvienam patvirtintam tipui suteikiamas patvirtinimo numeris. Pirmieji du jo skaitmenys (jei taikoma dabartinės redakcijos taisyklė – 00) rodo pakeitimų seriją, į kurią įtraukiami suteikiant patvirtinimą galiojantys naujausi pagrindiniai techniniai taisyklės pakeitimai. Ta pati susitariančioji šalis to paties numerio negali priskirti kitam TSĮ tipui.
   4.4.   Apie TSĮ tipo patvirtinimą, išplėtimo patvirtinimą arba atsisakymą patvirtinti TSĮ tipą šią taisyklę taikančioms susitariančiosioms šalims turi būti pranešta naudojant formą, atitinkančią šios taisyklės I priede pateiktą pavyzdį.
   4.5.   Ant kiekvieno TSĮ, atitinkančio pagal šią taisyklę patvirtintą TSĮ tipą, pastebimoje ir lengvai pasiekiamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas; šis ženklas susideda iš:
   4.5.1.   apskritimo, kurio viduryje įrašyta raidė E, po kurios – patvirtinimą suteikusios šalies skiriamasis numeris (1);
   4.5.2.   4.5.1 punkte nurodyto apskritimo dešinėje pusėje įrašyto šios taisyklės numerio, po jo rašomos raidės R, brūkšnelio ir patvirtinimo numerio.
   4.6.   Patvirtinimo ženklas turi būti lengvai įskaitomas ir neištrinamas.
   4.7.   Šios taisyklės III priede pateikta patvirtinimo ženklo išdėstymo pavyzdžių.
   5.   SPECIFIKACIJOS
   5.1.   Bendros nuostatos
   5.1.1.   TSĮ turi būti projektuojamas, konstruojamas ir surenkamas taip, kad įprastomis važiavimo keliu sąlygomis transporto priemonė su įrengtu TSĮ atitiktų šios taisyklės reikalavimus. Patys sukabinimo įtaisai turi atitikti techninius taisyklės Nr. 55 reikalavimus. Būtina atsižvelgti į papildomas jėgas, kurios gali atsirasti veikiant surinktam TSĮ.
   5.1.2.   TSĮ turi veikti automatiškai. Junginiu, sujungtu naudojant trumpojo sukabinimo įtaisą, taip pat turi būti galima važiuoti atbuline eiga, nedarant jokio rankinio poveikio TSĮ.
   5.1.3.   Pirmiausia TSĮ turi būti projektuojamas, konstruojamas ir surenkamas taip, kad būtų atsparus visoms tempimo jėgoms, korozijai ir senėjimui, kurie gali daryti įtaką (pvz., vibracijai, drėgmei, labai aukštai arba labai žemai temperatūrai).
   5.1.4.   Nedarant jokio neįprasto poveikio vairavimo kontrolės įrangai, TSĮ turi užtikrinti tiesų transporto priemonių judėjimą lygia kelio danga į priekį ir atgal.
   5.1.5.   Sistemos gedimai
   5.1.5.1.   Sugedus TSĮ energijos tiekimo ir (arba) kontrolės sistemai, kai transporto priemonė važiuoja, sukabinimo įtaisas turi išsitiesti per visą ilgį ir išlikti tokioje padėtyje. Mechaninėmis priemonėmis turi būti apsaugota, kad jokiomis naudojimo sąlygomis priekaba neatsikabintų nuo vilkiko.
   5.1.5.2.   Apie bet kokį energijos tiekimo ir (arba) kontrolės sistemos gedimo atvejį vairuotojui turi būti panešta garsiniu ir regimuoju signalu.
   5.1.6.   Transporto priemonėms stovint, įskaitant ilgalaikį stovėjimą įkalnėje, jokiomis sąlygomis negalimas joks nevaldomas TSĮ judėjimas.
   5.1.7.   Neautomatinis TSĮ judėjimas gali būti leidžiamas tik vilkikui stovint. Ant kontrolės įtaiso turi būti nuolat pritvirtintas nurodymas naudoti stovėjimo stabdį.
   5.1.7.1.   Ši operacija turi būti kontroliuojama naudojant dvigubos kontrolės įtaisą.
   5.1.7.2.   Šis kontrolės įtaisas turi būti įrengtas vairuotojo kabinos išorėje, tokioje vietoje, kad operatoriui nekeltų pavojaus priekabos judėjimas ir kad jis vienu žvilgtelėjimu galėtų pamatyti pavojaus zoną tarp transporto priemonių.
   5.1.7.3.   Turi būti neįmanoma kontrolės įtaisą užfiksuoti veikimo padėtyje arba įjungti jį netyčia.
   5.1.7.4.   Kai greitis ne didesnis kaip 50 mm/s, priekaba turi judėti be krestelėjimų.
   5.1.7.5.   Išjungus kontrolės įtaisą, judėjimas turi nedelsiant nutrūkti.
   5.1.8.   Vilkikui judant į priekį, priekaba kelio dangos atžvilgiu neturi pajudėti atgal.
   Tam, kad būtų galima perjungti ir sureaguoti priekabai leidžiama pajudėti atgal ne daugiau kaip 30 mm.
   5.1.9.   Vilkikui ir priekabai vienas kito atžvilgiu pajudėjus santykinai kampu, TSĮ turi grįžti į trumpiausią įprastą tiesiai į priekį nukreiptą veikimo padėtį, kaip nustatyta IV priede.
   5.1.10.   TSĮ veikimas neturi turėti įtakos dinaminiam junginio stabilumui. Šis reikalavimas tikrinamas per bandymus, aprašytus IV priede.
   5.1.11.   TSĮ suprojektuojamas taip, kad transporto priemones būtų galima sukabinti ir atkabinti vieną nuo kitos. Visos sukabinimo operacijos turi būti automatinės, įskaitant tas, kuriose naudojamos mechaninės kontrolės priemonės ir dalys, kurias veikia vilkimo ir (arba) vairavimo jėgos. Turi būti nurodoma arba, žiūrint iš transporto priemonės šono greta sukabinimo įtaiso, aiškiai matoma, ar standžioji fiksavimo sistema tinkamai sukabinta. Bet kuriuo kitu atveju vairuotojo kabinoje turi būti įrengtas nuotolinis rodmuo. Rankiniu būdu sukabinti kontrolės ir energijos tiekimo linijas leidžiama tuo atveju, jei jungtis lengva pasiekti stovint ir jei junginį galima saugiai vairuoti nesujungus šių linijų.
   5.1.12.   Sukabintas TSĮ savaime turi užtikrinti bent tokį kampinį judėjimą:
   
                
            
            
               Priekaba
            
            
               Priekaba, kurios ašis sutampa su jos sunkio centru
            
            
               Puspriekabė
            
         
               Horizontalus
            
            
               ±60°
            
            
               ±90°
            
            
               ±90°
            
         
               Vertikalus
            
            
               ±20°
            
            
               ±15°
            
            
               ±12°
            
         
               Ašinis
            
            
               ±15°
            
            
               ±15°
            
            
               —
            
         5.1.13.   Jei TSĮ yra hidraulinis arba pneumatinis, regimuoju signalu turi būti nurodoma, kad TSĮ beveik pasiekė didžiausią pailgėjimą. Šis regimasis signalas gali būti toks pat, kaip ir nurodytasis 5.1.5.2 punkte.
   5.1.14.   TSĮ turi būti suprojektuotas taip, kad vilkiką ir priekabą sukabinus ne tokiu kampu, kokiu buvo pakreiptas nesukabintas TSĮ, priekaba netyčia nepajudėtų arba TSĮ nesuveiktų netinkamai.
   5.1.15.   Lentelė, nurodanti didžiausią vilkiko ir priekabos masę, visus tepimo taškus ir tepimo dažnumą, turi būti pritvirtinta taip, kad būtų aiškiai matoma net ir prikabinus priekabą.
   5.2.   Bandymai
   Bandymai, kurie turi būti atlikti su TSĮ, kad jį būtų galima patvirtinti, aprašyti šios taisyklės IV priede.
   6.   TSĮ TIPO PAKEITIMAS IR IŠPLĖTIMO PATVIRTINIMAS
   6.1.   Apie kiekvieną TSĮ tipo pakeitimą pranešama TSĮ tipą patvirtinusiam administravimo padaliniui. Tuomet šis departamentas gali:
   6.1.1.   nuspręsti, kad atlikti pakeitimai neturi pastebimo neigiamo poveikio ir kad įtaisas vis tiek atitinka reikalavimus; arba
   6.1.2.   pareikalauti, kad už bandymą atsakinga technikos tarnyba pateiktų papildomą ataskaitą.
   6.2.   Apie patvirtinimą arba atsisakymą patvirtinti, nurodant pakeitimus, pirmiau 4.3 punkte nustatyta tvarka pranešama šią taisyklę taikančioms susitariančiosioms šalims.
   6.3.   Išplėtimo patvirtinimą suteikianti kompetentinga institucija suteikia šiam išplėtimo patvirtinimui eilės numerį ir apie tai praneša kitoms šią taisyklę taikančioms 1958 m. Susitarimo šalims pranešimo forma, atitinkančia šios taisyklės I priede pateiktą pavyzdį.
   7.   GAMYBOS ATITIKTIS
   7.1.   Kiekvienas pagal šią taisyklę patvirtintas TSĮ turi būti gaminamas taip, kad atitiktų patvirtintą tipą pagal 5 punkte nustatytus reikalavimus.
   7.2.   Siekiant patikrinti, ar laikomasi 7.1 punkto reikalavimų, turi būti atlikti tinkami gamybos patikrinimai.
   7.3.   Patvirtinimo turėtojas pirmiausia turi:
   7.3.1.   užtikrinti, kad būtų parengtos veiksmingos produktų kokybės kontrolės metodikos;
   7.3.2.   turėti galimybę naudotis atitikčiai kiekvienam patvirtintam tipui patikrinti būtina kontrolės įranga;
   7.3.3.   užtikrinti, kad būtų užregistruoti bandymų rezultatų duomenys ir kad tam tikrą laiką, sutartą su administravimo tarnyba, būtų galima naudotis susijusiais dokumentais;
   7.3.4.   siekiant patikrinti ir užtikrinti produkto charakteristikų pastovumą, analizuoti kiekvienos rūšies bandymų rezultatus pramoninei gamybai taikant tam tikrą leidžiamą variacijos paklaidą;
   7.3.5.   užtikrinti, kad pagal kompetentingos institucijos patvirtintas procedūras kiekvienas produkto tipas būtų patikrintas ir išbandytas pakankamai kartų;
   7.3.6.   užtikrinti, kad surinkus pavyzdžių ir dalių, kuriais remiantis, atlikus susijusį bandymą, būtų įrodyta neatitiktis tipui, būtų atliekama papildoma atranka ir papildomas bandymas. Turi būti imamasi visų būtinų priemonių, kad būtų atkurta atitinkamos gamybos atitiktis.
   7.4.   Patvirtinimą suteikusi kompetentinga institucija bet kada gali patikrinti kiekvienam gamybos vienetui taikomus atitikties kontrolės metodus.
   7.4.1.   Per kiekvieną patikrą apsilankiusiam inspektoriui pateikiami bandymų dokumentai ir gamybos kontrolės įrašai.
   7.4.2.   Inspektorius atsitiktine tvarka gali pasirinkti pavyzdžius, kurie bus išbandyti gamintojo laboratorijoje. Mažiausiasis pavyzdžių skaičius gali būti nustatomas atsižvelgiant į paties gamintojo atliktų patikrų rezultatus.
   7.4.3.   Nustatęs, kad kokybės lygis nepakankamas arba kad būtina patikrinti bandymų, atliktų taikant 7.4.2 punktą, pagrįstumą, inspektorius parenka pavyzdžius, kurie turi būti persiųsti technikos tarnybai, atlikusiai tipo patvirtinimo bandymus.
   7.4.4.   Kompetentinga institucija gali atlikti bet kurį šioje taisyklėje nustatytą bandymą.
   7.4.5.   Paprastai kompetentingos institucijos sankcionuoti tikrinimai atliekami kas dvejus metus. Jeigu per tokį apsilankymą gaunama neigiamų rezultatų, kompetentinga institucija, turi užtikrinti, kad kuo greičiau būtų imtasi visų reikiamų priemonių gamybos atitikčiai atkurti.
   8.   BAUDOS UŽ GAMYBOS NEATITIKTĮ
   8.1.   Jei nesilaikoma 5 punkte nustatytų reikalavimų, TSĮ tipui suteiktas patvirtinimas pagal šią taisyklę gali būti panaikintas.
   8.2.   Jei šią taisyklę taikanti 1958 m. Susitarimo šalis panaikina anksčiau suteiktą patvirtinimą, ji nedelsdama apie tai praneša kitoms šią taisyklę taikančioms Susitarimo šalims pranešimo forma, atitinkančia šios taisyklės I priede pateiktą pavyzdį.
   9.   VISIŠKAI NUTRAUKTA GAMYBA
   9.1.   Jei patvirtinimo turėtojas visiškai nutraukia tam tikro TSĮ tipo, patvirtinto pagal šią taisyklę, gamybą, jis apie tai turi pranešti šį patvirtinimą suteikusiai valdžios institucijai, kuri savo ruožtu apie tai turi pranešti šią taisyklę taikančioms 1958 m. Susitarimo šalims pranešimo forma, atitinkančia šios taisyklės I priede pateiktą pavyzdį.
   10.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRAVIMO PADALINIŲ PAVADINIMAI IR ADRESAI
   10.1.   Šią taisyklę taikančios Susitarimo šalys Jungtinių Tautų sekretoriatui praneša už patvirtinimo bandymus atsakingų technikos tarnybų ir administravimo padalinių, kurie išduoda patvirtinimus ir kuriems reikia siųsti kitose šalyse parengtas patvirtinimo arba išplėtimo patvirtinimo, atsisakymo suteikti patvirtinimą, patvirtinimo panaikinimo arba visiškai nutrauktos gamybos patvirtinimo formas, pavadinimus ir adresus.
   
      II DALIS
   
   TRANSPORTO PRIEMONIŲ PATVIRTINIMAS ATSIŽVELGIANT Į PATVIRTINTO TSĮ TIPO ĮRENGIMĄ
   11.   PATVIRTINIMO PARAIŠKA
   11.1.   Paraišką dėl transporto priemonės tipo patvirtinimo atsižvelgiant į patvirtinto tipo TSĮ įrengimą pateikia transporto priemonės gamintojas arba jo tinkamai įgaliotas atstovas.
   11.2.   Prie paraiškos pridedami trys toliau nurodytų dokumentų egzemplioriai ir šie duomenys:
   11.3.   išsamus transporto priemonės tipo ir su TSĮ sujungiamų transporto priemonės dalių aprašas, įskaitant tvirtinimo vietų brėžinį su matmenimis ir II priede nurodytą informaciją bei dokumentus.
   11.4.   Kompetentingai institucijai paprašius, pateikiama ir kiekvieno TSĮ tipo patvirtinimo forma (šios taisyklės I priede nurodyta forma).
   11.5.   Patvirtinimo bandymus atliekančiai technikos tarnybai pateikiama transporto priemonė, kurioje yra įrengtas TSĮ ir kuri atitinka norimą patvirtinti transporto priemonės tipą.
   11.5.1.   Transporto priemonė, kurioje nėra visų tipui deramų sudedamųjų dalių, gali būti priimta, su sąlyga, jei pareiškėjas kompetentingai institucijai gali įrodyti, kad šių sudedamųjų dalių nebuvimas neturi įtakos tikrinimų rezultatams, susijusiems su šios taisyklės reikalavimais.
   11.6.   Kompetentinga institucija, prieš suteikdama tipo patvirtinimą, patikrina, ar taikomos tinkamos priemonės veiksmingai gamybos atitikties kontrolei užtikrinti.
   11.7.   Turi būti pateiktos neįprastoms sukabinimo operacijoms skirtos specialiosios eksploatavimo instrukcijos, kuriose pirmiausia pateikiami nurodymai dėl sukabinimo ir atkabinimo nustačius skirtingus veikimo režimus (pvz., esant įvairioms kampų padėtims). Šios specialiosios eksploatavimo instrukcijos turi būti pateiktos dėl kiekvienos transporto priemonės.
   12.   PATVIRTINIMAS
   12.1.   Jeigu patvirtinti pagal šią taisyklę pateiktoje transporto priemonėje yra įrengtas patvirtintas TSĮ ir jei ši transporto priemonė atitinka 13 punkto reikalavimus, transporto priemonės tipui turi būti suteiktas patvirtinimas.
   12.2.   Kiekvienam patvirtintam tipui suteikiamas patvirtinimo numeris. Pirmieji du skaitmenys (jei taikoma dabartinės redakcijos taisyklė – 00) rodo pakeitimų seriją, į kurią įtraukiami suteikiant patvirtinimą galiojantys naujausi pagrindiniai techniniai taisyklės pakeitimai. Ta pati susitariančioji šalis to paties numerio negali priskirti kitam transporto priemonės tipui.
   12.3.   Apie transporto priemonės tipo patvirtinimą pagal šią taisyklę, transporto priemonės tipo išplėtimo patvirtinimą arba atsisakymą patvirtinti transporto priemonės tipą šią taisyklę taikančioms susitariančiosioms šalims turi būti pranešta naudojant formą, atitinkančią šios taisyklės 2 priede pateiktą pavyzdį.
   12.4.   Patvirtinimo formoje nurodytoje pastebimoje ir lengvai pasiekiamoje vietoje ant kiekvienos transporto priemonės, atitinkančios pagal šią taisyklę patvirtintą transporto priemonės tipą, pritvirtinamas tarptautinis patvirtinimo ženklas; šis ženklas susideda iš:
   12.4.1.   apskritimo, kurio viduryje įrašyta raidė E, o po jos – patvirtinimą suteikusios šalies skiriamasis numeris (3);
   12.4.2.   12.4.1 punkte nurodyto apskritimo dešinėje pusėje įrašyto šios taisyklės numerio, po kurio rašoma raidė R, brūkšnelis ir patvirtinimo numeris.
   12.5.   Jei transporto priemonė pagal vieną ar daugiau prie Susitarimo pridėtų taisyklių atitinka patvirtintą transporto priemonės tipą, pagal šią taisyklę patvirtinimą suteikusioje šalyje ženklo, nurodyto 12.4.1 punkte, galima nekartoti; tokiu atveju taisyklės numeris ir pagal visas taisykles, pagal kurias buvo suteikti patvirtinimai, suteikti patvirtinimo numeriai bei papildomi žymenys pagal šią taisyklę patvirtinimą suteikusioje šalyje surašomi į statmenus stulpelius dešinėje nuo 12.4.1 punkte nurodyto žymens.
   12.6.   Patvirtinimo ženklas turi būti lengvai įskaitomas ir neištrinamas.
   12.7.   Patvirtinimo ženklas dedamas šalia gamintojo pritvirtintos transporto priemonės informacinės plokštės arba ant jos.
   12.8.   Šios taisyklės III priede pateikta patvirtinimo ženklo išdėstymo pavyzdžių.
   13.   PATVIRTINTO TSĮ ĮRENGIMO REIKALAVIMAI
   13.1.   Kai TSĮ yra pritaisytas prie transporto priemonės, nepaisant poveikio, kurį gali daryti veikianti transporto priemonė, turi būti laikomasi I dalies 5.1 punkto, išskyrus 5.1.12 punktą, reikalavimų.
   13.2.   Naudojamas TSĮ neturi trukdyti judėti transporto priemonėms, prie kurių jis yra pritvirtintas. Tariama, kad šios sąlygos yra laikomasi, jei laikomasi IV priede aprašytų bandymo reikalavimų.
   13.3.   Įspėjimo signalas turi būti toks, kaip nurodyta I dalies 5.1.5.2 ir 5.1.13 punktuose.
   13.3.1.   Vairuotojo kabinoje turi būti įrengtas garsinis įtaisas, kurį vairuotojas turi gerai girdėti bet kokiomis aplinkybėmis, kai transporto priemonė naudojama įprastomis sąlygomis.
   13.3.2.   Regimasis signalas turi būti raudonos spalvos, įrengtas prietaisų skydelyje, tiesioginiame vairuotojo regos lauke, ir gerai matomas netgi dienos šviesoje.
   13.4.   Priekabas turi būti galima prikabinti ir atkabinti ne didesniu kaip 50° horizontaliu sukabinimo kampu į kairę ir į dešinę bei, jei tai pilnos priekabos, ne didesniu kaip 10° vertikaliu kampu į viršų ir į apačią, o priekabas, kurių ašis sutampa su jų sunkio centru, – ne didesniu kaip 6° vertikaliu kampu į viršų ir į apačią bei ne didesniu kaip 7° kampu abiejų ašies judėjimo krypčių atžvilgiu, t. y. priekabą turi būti galima prikabinti ne didesniais nei pirmiau nurodytais kampais tarp vilkiko ir priekabos vilkimo sijų be būtinybės įsikišti kitiems darbuotojams.
   Automatinio sukabinimo metu prieš galutinį sukabinimą leidžiama laikina parengiamoji padėtis. Esant laikinai padėčiai, junginys turi turėti galimybę saugiai manevruoti. Jei galutinis veiksmas atliekamas rankiniu būdu, tarpas tarp transporto priemonių turi būti ne mažesnis kaip 500 mm.
   13.5.   Prieš sukabinimą, nenaudojant jokių įrankių, vienam asmeniui turi būti įmanoma stovint nustatyti tam tikrą sukabinimo įtaisų padėtį. Šis reikalavimas taip pat taikomas stabdymo ir elektros linijoms sujungti bei atjungti.
   13.6.   Bendrieji reikalavimai
   Kad būtų galima atlikti automatinį sukabinimą, turi būti įmanoma bet kokiomis įprastinėmis eismo ir eksploatavimo sąlygomis vertikaliai sukabinimo įtaiso sunkio centrui reguliuoti vilkimo sijos padėtį.
   14.   TRANSPORTO PRIEMONĖS TIPO PAKEITIMAI IR IŠPLĖTIMO PATVIRTINIMAS
   14.1.   Apie kiekvieną transporto priemonės tipo pakeitimą, nustatytą 2.1.4 punkte, pranešama transporto priemonės tipą patvirtinusiam administravimo padaliniui. Tuomet padalinys gali:
   14.1.1.   nuspręsti, kad atlikti pakeitimai neturi neigiamo poveikio ir kad transporto priemonė vis tiek atitinka reikalavimus, arba
   14.1.2.   pareikalauti, kad technikos tarnyba pateiktų papildomą bandymo ataskaitą.
   14.2.   Apie patvirtinimą arba atsisakymą patvirtinti, nurodant pakeitimus, pirmiau 12.3 punkte nustatyta tvarka pranešama šią taisyklę taikančioms susitariančiosioms šalims.
   14.3.   Išplėtimo patvirtinimą suteikianti kompetentinga institucija suteikia šiam išplėtimo patvirtinimui eilės numerį ir apie tai praneša kitoms šią taisyklę taikančioms 1958 m. Susitarimo šalims pranešimo forma, atitinkančia šios taisyklės II priede pateiktą pavyzdį.
   15.   GAMYBOS ATITIKTIS
   15.1.   Kiekviena pagal šią taisyklę patvirtinta transporto priemonė turi būti gaminama taip, kad atitiktų patvirtintą tipą remiantis 13 punkte nustatytais reikalavimais.
   15.2.   Siekiant patikrinti, ar laikomasi 15.1 punkto reikalavimų, turi būti atlikti tinkami gamybos patikrinimai.
   15.3.   Patvirtinimo turėtojas pirmiausia turi:
   15.3.1.   užtikrinti, kad būtų parengtos veiksmingos transporto priemonių kokybės kontrolės procedūros, atsižvelgiant į visus aspektus, susijusius su 13 punkte nustatytų reikalavimų laikymusi;
   15.3.2.   turėti galimybę naudotis kontrolės įranga, būtina atitikčiai kiekvienam patvirtintam tipui patikrinti;
   15.3.3.   užtikrinti, kad būtų užregistruoti bandymų rezultatų duomenys ir kad su administravimo tarnyba sutartu laikotarpiu būtų galima naudotis susijusiais dokumentais;
   15.3.4.   analizuoti kiekvienos rūšies bandymų rezultatus, tikrinti ir užtikrinti produktų charakteristikų pastovumą, pramonės gamybai taikant tam tikrą leidžiamą variacijos paklaidą;
   15.3.5.   užtikrinti, kad laikantis kompetentingos institucijos patvirtintų procedūrų būtų patikrintas ir pakankamai kartų išbandytas kiekvienas produktų tipas;
   15.3.6.   užtikrinti, kad surinkus pavyzdžių ir dalių, kuriais remiantis, atlikus susijusį bandymą, būtų įrodyta neatitiktis tipui, būtų atliekama papildoma atranka ir papildomas bandymas. Turi būti imamasi visų būtinų priemonių, kad būtų atkurta susijusios gamybos atitiktis.
   15.4.   Patvirtinimą suteikusi kompetentinga institucija bet kada gali patikrinti kiekvienam gamybos vienetui taikomus atitikties kontrolės metodus.
   15.4.1.   Per kiekvieną patikrą apsilankiusiam inspektoriui pateikiami bandymų dokumentai ir gamybos kontrolės įrašai.
   15.4.2.   Inspektorius atsitiktine tvarka gali pasirinkti pavyzdžius, kurie bus išbandyti gamintojo laboratorijoje. Mažiausiasis pavyzdžių skaičius gali būti nustatomas atsižvelgiant į paties gamintojo atliktų patikrų rezultatus.
   15.4.3.   Nustatęs, kad kokybės lygis nepakankamas arba kad būtina patikrinti bandymų, atliktų taikant 15.4.2 punktą, pagrįstumą, inspektorius parenka pavyzdžius, kurie turi būti persiųsti technikos tarnybai, atlikusiai tipo patvirtinimo bandymus.
   15.4.4.   Kompetentinga institucija gali atlikti bet kurį šioje taisyklėje nustatytą bandymą.
   15.4.5.   Paprastai kompetentingos institucijos sankcionuotos patikros atliekamos kas dvejus metus. Jeigu per tokį apsilankymą gaunama neigiamų rezultatų, kompetentinga institucija turi užtikrinti, kad kuo greičiau būtų imtasi visų reikiamų priemonių gamybos atitikčiai atkurti.
   16.   BAUDOS UŽ GAMYBOS NEATITIKTĮ
   16.1.   Jei nesilaikoma 13 punkte nustatytų reikalavimų, transporto priemonės tipui suteiktas patvirtinimas pagal šią taisyklę gali būti panaikintas.
   16.2.   Jei šią taisyklę taikanti Susitarimo šalis panaikina anksčiau suteiktą patvirtinimą, ji nedelsdama apie tai praneša kitoms šią taisyklę taikančioms Susitarimo šalims pranešimo forma, atitinkančia šios taisyklės II priede pateiktą pavyzdį.
   17.   VISIŠKAI NUTRAUKTA GAMYBA
   17.1.   Jei patvirtinimo turėtojas visiškai nutraukia tam tikro transporto priemonės tipo, patvirtinto pagal šią taisyklę, gamybą, jis apie tai turi pranešti šį patvirtinimą suteikusiai valdžios institucijai, kuri savo ruožtu apie tai turi pranešti šią taisyklę taikančioms 1958 m. Susitarimo šalims pranešimo forma, atitinkančia šios taisyklės II priede pateiktą pavyzdį.
   18.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRAVIMO PADALINIŲ PAVADINIMAI IR ADRESAI
   18.1.   Šią taisyklę taikančios Susitarimo šalys Jungtinių Tautų sekretoriatui praneša už patvirtinimo bandymus atsakingų technikos tarnybų ir administravimo padalinių, kurie išduoda patvirtinimus ir kuriems reikia siųsti kitose šalyse parengtas patvirtinimo arba išplėtimo patvirtinimo išdavimo, atsisakymo suteikti patvirtinimą, patvirtinimo panaikinimo arba visiškai nutrauktos gamybos patvirtinimo formas, pavadinimus ir adresus.
   
      (1)  1 – Vokietija, 2– Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 nenaudojamas, 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 nenaudojamas, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30–36 nenaudojami, 37 – Turkija. Tolesni numeriai kitoms šalims skiriami chronologine tvarka, kuria jos ratifikuoja arba prisijungia prie Susitarimo dėl variklinių transporto priemonių įrangos ir dalių patvirtinimo pripažinimo; apie tokiu būdu paskirtus numerius susitariančiosioms šalims praneša Jungtinių Tautų Generalinis Sekretorius.
   
      (2)  Kol nesusitarta dėl suvienodintų bandymų procedūrų, gamintojai technikos tarnyboms teikia savo bandymų procedūras ir rezultatus.
   
      (3)  1 – Vokietija, 2– Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 nenaudojamas, 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 nenaudojamas, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30–36 nenaudojami, 37 – Turkija. Tolesni numeriai kitoms šalims skiriami chronologine tvarka, kuria jos ratifikuoja arba prisijungia prie Susitarimo dėl variklinių transporto priemonių įrangos ir dalių patvirtinimo pripažinimo; apie tokiu būdu paskirtus numerius susitariančiosioms šalims praneša Jungtinių Tautų Generalinis Sekretorius.
   
      I PRIEDAS
      PRANEŠIMAS
      (Lapo matmenys ne didesni kaip A4 (210 × 297 mm))
      
         
   
   
      II PRIEDAS
      PRANEŠIMAS
      (Lapo matmenys ne didesni kaip A4 (210 × 297 mm))
      
         
   
   
      III PRIEDAS
      PATVIRTINIMO ŽENKLO PAVYZDYS
      
         
      Viršuje pateiktas patvirtinimo ženklas, pritvirtintas ant TSĮ, rodo, kad susijęs TSĮ buvo patvirtintas Nyderlanduose (E4) pagal taisyklę Nr. 102 ir kad šiam TSĮ buvo suteiktas patvirtinimo Nr. 002439. Pirmieji du patvirtinimo numerio skaitmenys rodo, kad patvirtinimas suteiktas laikantis originalios redakcijos taisyklės Nr. 102 reikalavimų.
   
   
      IV PRIEDAS
      BANDYMAMS IR EKSPLOATACINĖMS CHARAKTERISTIKOMS TAIKOMI REIKALAVIMAI (1)
      
      (Žr. 5.1.10 punktą)
      1.   TSĮ GRĮŽTIES ATSTUMAS
      Vilkiko ir priekabos junginys iš tiesiai į priekį nukreiptos padėties turi būti vairuojamas ratu, kurio išorinis spindulys –12,5 m, ir sustabdomas vilkikui pasisukus 90° kampu (posūkio kampas). Tada junginio greitis kuo greičiau padidinamas iki 30 ± 2 km/h ir toks išlaikomas iki bandymo pabaigos. TSĮ turi būti visiškai sugrąžintas į pradinę padėtį nuo pradžios taško nuvažiavus ne daugiau kaip 150 m (žr. toliau pateiktą 1 paveikslą).
      Šis bandymas atliekamas važiuojant abiem kryptimis – į kairę ir į dešinę.
      1 pav.
      
         
      
         Pastaba. Šių reikalavimų laikymasis neužtikrina, kad bendras transporto priemonės ilgis bus teisėtas visomis važiavimo sąlygomis.
      1.2.   Technikos tarnyba patvirtina, kad bet kuriuo vilkiko judėjimo į priekį momentu TSĮ pamažu grąžinamas į pradinę padėtį.
      2.   JUNGINIO STABILUMAS
      Siekiant suteikti patvirtinimą pagal I ir II dalis, stabilumo charakteristikos tikrinamos važiavimo keliu bandymus atliekant toliau nurodytomis sąlygomis.
      2.1.   BANDYMŲ SĄLYGOS
      2.1.1.   Apkrovos sąlygos
      2.1.1.1.   Transporto priemonės turi būti pakrautos masę paskirstant taip, kaip nurodė transporto priemonių gamintojai; jei numatyta keletas ašių apkrovos būdų, didžiausia leidžiama masė ašims turi būti paskirstyta taip, kad kiekvienai ašiai tenkanti masė būtų proporcinga kiekvienai ašiai leidžiamai didžiausiai masei.
      2.1.1.2.   Transporto priemonių sunkio centras turi būti ne žemiau kaip 1,7 m aukštyje.
      Faktinės apkrovos sąlygos nurodomos bandymo ataskaitoje. Jei transporto priemonės suprojektuotos naudoti taip, kad sunkio centras būtų žemiau nei 1,7 m aukštyje, patvirtinimo institucijos nuožiūra bandymas gali būti atliekamas taikant mažesnį aukštį.
      Tokiu atveju didžiausias leidžiamas sunkio centro aukštis turi būti nurodytas ant informacinės lentelės, kurią pagal 5.1.1.5 punktą reikalaujama įrengti.
      2.1.2.   Bandymas turi būti atliekamas tokiu greičiu, kaip nustatyta kiekvienam bandymo tipui.
      Jei leidžiamas didžiausias projektinis transporto priemonės greitis yra mažesnis, nei nustatyta tam tikram bandymui, bandymas atliekamas didžiausiu transporto priemonės greičiu.
      2.1.3.   Kelias turi būti lygus, o kelio danga turi užtikrinti gerą sukibimą.
      2.1.4.   Bandymai turi būti atliekami, kai nėra vėjo, galinčio turėti įtakos rezultatams.
      2.1.5.   Pradedant bandymus padangos turi būti šaltos, o jų slėgis turi atitikti faktinei stovinčios transporto priemonės ratų apkrovai transporto priemonių arba padangų gamintojo nustatytąjį slėgį; turi būti naudojamos iš esmės naujos padangos.
      2.1.6.   Nustatytos eksploatacinės charakteristikos turi būti pasiektos be savaiminių stiprinimo reakcijų, transporto priemonėms nenukrypstant nuo kurso ir be neįprastos vibracijos vairavimo ir sukabinimo sistemoje.
      2.2.   STABILUMO BANDYMAS VAŽIUOJANT TIESIA LINIJA
      2.2.1.   Transporto priemonės bandomos važiuojant 85 +5/–0 km/h greičiu važiuojant tiesia linija. Atliekant bandymą, turi būti galima važiuoti tiesia kelio atkarpa, vairuotojui nededant jokių neįprastų pastangų reguliuoti važiavimo kryptį.
      2.2.2.   Atliekant avarinio stabdymo važiuojant tiesia linija bandymą, per kurį, taikant ne mažesnį kaip 4 m/s2 vidutinį visiškai išvystytą lėtėjimą, siekiama visiškai sustabdyti 60 km/h greičiu važiuojančią transporto priemonę, junginys nuo kelio juostos neturi nukrypti į šoną daugiau kaip 3,5 m.
      2.2.3.   Pradedant važiuoti iš stovėjimo padėties ir greitėjant į priekį ne mažiau kaip 2 m/s2, transporto priemonės viena kitos atžvilgiu neturi pajudėti tiek, kad dėl to vairuotojui taptų sunku suvaldyti transporto priemonių junginį. (Jei šiam bandymui nustatyto pagreičio važiuojant tam tikru transporto junginiu pasiekti neįmanoma, bandymas atliekamas taikant didžiausią galimą pagreitį.)
      2.2.4.   Atliekant pirmiau minėtus bandymus, neturi atsirasti liekamųjų deformacijų.
      2.3.   JUOSTOS KEITIMAS
      2.3.1.   Imituojant priedėlyje aprašytą lenkimo manevrą, atliekamą didinant greitį palaipsniui iki 80 km/h, vairuotojui neturi kilti sunkumų suvaldyti junginį.
      2.3.2.   Važiuojant 20 km/h greičiu ir, kuo greičiau ir kuo plačiau pasukus vairą, nusukant iš vienos kelio juostos į kitą ne mažiau kaip 3 kartus iš eilės, transporto priemonės neturi susidurti ir neturi būti pažeistas TSĮ (kelio plotis – 10 metrų).
      3.   JUDĖJIMAS RATU
      3.1.   Iš stovėjimo padėties pradėjus važiuoti tiesiai į priekį, junginiu važiuojama 25 m spindulio kreive ir 2 ± 10 % m/s2 pagreičiu įsibėgėjama iki 20 km/h. Dėl to transporto priemonės viena kitos atžvilgiu neturi pajudėti tiek, kad vairuotojui taptų sunku suvaldyti transporto priemonės junginį.
      Vilkikui ir priekabai įgavus stabilią padėtį, reikia pasukti taip, kad priešakinis išorinis vilkiko kraštas pastoviu 5 km/h greičiu judėtų 25 m spindulio apskritimu. Matuojamas labiausiai nutolusio išorinio priekabos krašto brėžiamas apskritimas. Šis manevras kartojamas tokiomis pat sąlygomis, tik 25 km/h ± 1 km/h greičiu.
      Šitaip manevruojant labiausiai nutolęs išorinis priekabos, judančios 25 km/h ± 1 km/h greičiu, kraštas neturi kirsti apskritimo, brėžiamo, kai manevras atliekamas pastoviu 5 km/h greičiu, ribų daugiau kaip 0,7 m (žr. 2 paveikslą).
      2 pav.
      
         
      Nė viena priekabos dalis, traukiama transporto priemonės, apskritimo liestine judančios pastoviu 25 km/h greičiu, neturi nutolti nuo apskritimo, kurio spindulys 25 m, liestinės daugiau kaip 0,5 m. Šio reikalavimo turi būti laikomasi 40 m ilgio atkarpoje, matuojant nuo taško, kuriame liestinė liečiasi su apskritimu. Po šio taško priekaba turi judėti be pernelyg didelių nuokrypių ar neįprastos vairavimo įrangos vibracijos (žr. 3 paveikslą).
      3 pav.
      
         
      Visos judančios variklinės transporto priemonės arba transporto priemonių junginiai turi gebėti pasukti lanku, kurio išorinis spindulys –12,50 m, o vidinis –5,30 m. Bandymas atliekamas abiem kryptimis – į kairę ir į dešinę. Nė viena per liestinę apskritimą kertanti junginio dalis už sankirtos taško negali nutolti nuo tos liestinės daugiau kaip 0,8 m (žr. 4 paveikslą).
      4 pav.
      
         
      4.   NUOLYDŽIAI
      Išilginės linijos ir įprasto veikimo padėtis:
      4.1.1.   transporto priemonėms viena kitos atžvilgiu stovint santykinai vertikaliu 6° kampu, neturi būti jokio nenumatyto vilkiko ir velkamos transporto priemonės arba priekabos dalių sąlyčio;
      4.1.2.   vilkikui ir priekabai vienas kito atžvilgiu stovint santykinai vertikaliu 5° kampu, neturi būti jokio jų kėbulų sąlyčio.
      4.2.   Atlikdama apskaičiavimus, technikos tarnyba savo nuožiūra gali patikrinti, kaip laikomasi 4.1.1 ir 4.1.2 punktuose nustatytų reikalavimų.
      
         (1)  Technikos tarnyba, suteikdama patvirtinimą pagal II dalį, gali atsižvelgti į bandymus, atliktus teikiant patvirtinimą pagal I dalį.
      
         (2)  Technikos tarnyba atsižvelgia į vyraujančią junginio sąrangą.
      
         Priedėlis
         LENKIMO KELIAS
         (Žr. 2.3.1. punktą)
         
            
         
            Pastaba. Priėmus aukštesnės galios ISO standartą, ši kelio schema gali būti peržiūrėta.